24/04/2024
搞活夜繽紛,唔好返屋企食飯
上星期五(19日)下午,有同事問我,香港現在市面淡靜,政府搞夜繽紛都搞唔起,究竟是甚麼問題?是否市民北上消費以及有假期就去旅行,唔留番啲錢在香港消費?
同事唔明白,港人北上消費與假期出外旅遊,對香港消費市場的確有影響,但唔係好大,香港夜市淡靜,最主要是香港人放工返屋企食晚飯,無人出街消費,個市又點會旺?就算政府搞夜繽紛都於事無補,只不過是聊勝於無。
香港在疫情之後,生活習慣大幅改變,男人放工返屋企食晚飯,做老婆的非常開心,其實,這是慢性毀滅香港。所以,要香港再次出現夜繽紛,主動權在老婆或者女朋友手上,她們應該鼓勵另一半在周中外出應酬,與同事或者朋友飲酒食飯,出外消費才可以挽救香港經濟,要求老公晚晚返屋企食飯,最後可能連份工都無埋。
在現今世代,不出去應酬,隨時連工作都保不住。(Shutterstock)
讀過經濟,都知道經濟繁榮是建立於消費之上,消費不但令社會經濟繁榮,同時令到個人的上進心增強,知道唔搵銀就無錢消費。所以,香港經濟是否能夠復甦,關鍵是在老婆是否願意放人,甚至願意放人並不足夠,應該鼓勵老公不回家食飯,或者,每星期可以3晚不回家食飯,強迫老公出外應酬、消費,香港夜繽紛才可以重臨。
政府搞甚麼夜繽紛活動,只能夠收到短暫效果,最直接支持夜繽紛就是每晚10點至翌日凌晨6點,所有隧道都不會收取費用,令到出外食晚飯的人可以夜些少返屋企,或者,在屋企食晚飯的人可以出外宵夜。雖然會令庫房收入減少,但為了所產生經濟效益是值得的,或者可以試辦幾個月,如果沒有效果就唔再繼續,我認為值得一試。